CELEX: 32018D0724(01)
Language: fi
Date: 2018-07-18 00:00:00
Title: Komission päätös, annettu 18 päivänä heinäkuuta 2018, ehdotetusta kansalaisaloitteesta ”Eurooppalaisista 8 prosenttia kärsii nälästä, ja siihen on puututtava!”

24.7.2018   
               
               
                  FI
               
               
                  Euroopan unionin virallinen lehti
               
               
                  C 260/6
               
            
         KOMISSION PÄÄTÖS,
         annettu 18 päivänä heinäkuuta 2018,
         ehdotetusta kansalaisaloitteesta ”Eurooppalaisista 8 prosenttia kärsii nälästä, ja siihen on puututtava!”
         (Ainoastaan englanninkielinen teksti on todistusvoimainen)
         (2018/C 260/07)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Ehdotetussa kansalaisaloitteessa ”Eurooppalaisista 8 prosenttia kärsii nälästä, ja siihen on puututtava!” (Stop starvation for 8 % of the European population!) todetaan seuraavaa: ”Ruoan saanti mainitaan ihmisoikeuksien yleismaailmallisessa julistuksessa. Euroopan unionin BKT oli maailman toiseksi suurin vuonna 2016, mutta nälkiintymistä ilmenee yhä elinympäristössämme.”
                  
               
                     (2)
                  
                  
                     Ehdotetun kansalaisaloitteen tavoitteena on ”saada hallitukset puuttumaan nälkäongelmaan, joka on edelleen vakava. Ruoan puutteesta kärsiviä EU:n kansalaisia arvioidaan olevan 46 miljoonaa (8 prosenttia EU:n kokonaisväestöstä), eikä tämä luku ole pienenemässä. Aloitteessa korostetaan hallitusten vastuuta ongelman poistamisessa, tuodaan esiin nälkään liittyviä kustannuksia ja ehdotetaan toimia, joiden avulla tämä räikeä ongelma vähenisi merkittävästi.”
                  
               
                     (3)
                  
                  
                     Ehdotetun kansalaisaloitteen liitteessä mainitaan erityisesti useita pyyntöjä, jotka on jaoteltu seuraavien viiden otsakkeen alle: ”1. Elintarvikejätteen poistaminen 44 miljoonan elintarviketonnin tuottamiseksi kahden vuoden kuluessa”, ”2. Finanssitransaktioveron käyttöönotto 30 miljardin euron tuottamiseksi vuosittain”, ”3. Nälkäongelman ratkaisu viranomaisten, ei hyväntekeväisyysjärjestöjen, tehtävä”, ”4. Elintarvikekeinottelu” ja ”5. Laadullinen ehdotus”, jolla pyritään ”valtioiden sisäisiin innovaatioihin, jotka parantaisivat sponsoroitujen elintarvikkeiden saatavuutta”.
                  
               
                     (4)
                  
                  
                     Euroopan unionista tehdyllä sopimuksella, jäljempänä ’SEU-sopimus’, vahvistetaan unionin kansalaisuuden merkitystä ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.
                  
               
                     (5)
                  
                  
                     Tämän vuoksi kansalaisaloitteen tekemistä varten vaadittavien menettelyjen ja edellytysten olisi oltava selkeitä, yksinkertaisia, käyttäjäystävällisiä ja oikeasuhteisia kansalaisaloitteen luonteeseen nähden siten, että rohkaistaan kansalaisten osallistumista ja tehdään unionista helpommin lähestyttävä.
                  
               
                     (6)
                  
                  
                     Perussopimusten soveltamiseksi voidaan antaa unionin säädöksiä
                     
                                 —
                              
                              
                                 liikevaihtoveroja, valmisteveroja ja muita välillisiä veroja koskevan lainsäädännön yhdenmukaistamista koskevista säännöksistä siltä osin kuin yhdenmukaistaminen on tarpeen sisämarkkinoiden toteuttamisen ja toiminnan varmistamiseksi sekä kilpailun vääristymisen välttämiseksi SEUT-sopimuksen 113 artiklan perusteella;
                              
                           
                                 —
                              
                              
                                 sisämarkkinoiden toteuttamista ja toimintaa koskevista toimenpiteistä jäsenvaltioiden lakien, asetusten ja hallinnollisten määräysten lähentämiseksi SEUT-sopimuksen 114 artiklan perusteella;
                              
                           
                                 —
                              
                              
                                 rakennerahastojen ulkopuolisten erityistoimien alalla ja unionin yleisen sopusointuisen kokonaiskehityksen edistämiseksi kehittämällä ja harjoittamalla toimintaa, jolla lujitetaan taloudellista, sosiaalista ja alueellista yhteenkuuluvuutta SEUT-sopimuksen 174 artiklan mukaisesti SEUT-sopimuksen 175 artiklan 3 kohdan perusteella;
                              
                           
                                 —
                              
                              
                                 aloilla, jotka liittyvät ympäristön laadun säilyttämiseen, suojeluun ja parantamiseen, ihmisten terveyden suojeluun, luonnonvarojen harkittuun ja järkevään käyttöön sekä alueellisten ja maailmanlaajuisten ympäristöongelmien käsittelyä koskevien toimenpiteiden edistämiseen kansainvälisellä tasolla ja erityisesti ilmastonmuutoksen torjumiseen SEUT-sopimuksen 192 artiklan 1 kohdan perusteella;
                              
                           
                                 —
                              
                              
                                 unionin talousarvion omien varojen järjestelmään liittyvistä säännöksistä ja täytäntöönpanotoimista, mukaan lukien uusien omien varojen luokkien perustamisesta tai olemassa olevan luokan poistamisesta SEUT-sopimuksen 311 artiklan perusteella;
                              
                           
                                 —
                              
                              
                                 varainhoitosäännöistä, joissa vahvistetaan varsinkin Euroopan unionin talousarvion laatimista ja toteuttamista koskeva menettely SEUT-sopimuksen 322 artiklan 1 kohdan a alakohdan perusteella.
                              
                           
               
                     (7)
                  
                  
                     Näistä syistä ehdotettu kansalaisaloite ei selvästi ylitä komission toimivaltaa tehdä ehdotuksia unionin säädöksiksi perussopimusten soveltamiseksi.
                  
               
                     (8)
                  
                  
                     Lisäksi on muodostettu kansalaistoimikunta ja nimetty yhteyshenkilöt asetuksen (EU) N:o 211/2011 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole selvästi Euroopan unionista tehdyn sopimuksen 2 artiklassa esitettyjen unionin arvojen vastainen.
                  
               
                     (9)
                  
                  
                     Ehdotettu kansalaisaloite ”Eurooppalaisista 8 prosenttia kärsii nälästä, ja siihen on puututtava!” olisi sen vuoksi rekisteröitävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Rekisteröidään ehdotettu kansalaisaloite ”Eurooppalaisista 8 prosenttia kärsii nälästä, ja siihen on puututtava!”.
         
         
            2 artikla
            Tämä päätös tulee voimaan 19 päivänä heinäkuuta 2018.
         
         
            3 artikla
            Tämä päätös on osoitettu ehdotetun kansalaisaloitteen ”Eurooppalaisista 8 prosenttia kärsii nälästä, ja siihen on puututtava!” järjestäjille (kansalaistoimikunnan jäsenille), joita edustavat [henkilötiedot poistettu järjestäjien kuulemisen perusteella], jotka toimivat myös yhteyshenkilöinä.
         
         
            Tehty Brysselissä 18 päivänä heinäkuuta 2018.
            
               
                  Komission puolesta
               
               Frans TIMMERMANS
               
                  Ensimmäinen varapuheenjohtaja
               
            
         
         
            (1)  EUVL L 65, 11.3.2011, s. 1.